บอร์ด ACC เคาะขายหุ้นบริษัทย่อย “เอซีซีกรีน” พร้อมภาระหนี้สิน มูลค่า 185 ลบ.
บอร์ด ACC เคาะขายหุ้นบริษัทย่อย "เอซีซีกรีน" พร้อมภาระหนี้สิน มูลค่า 185 ลบ.
4 มี.ค. 2562

บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC ระบุว่า ที่ประชุมคณะกรรมการบริษัทเมื่อวันที่ 25 ก.พ.2562 มีมติอนุมัติการทำสัญญาจะขายหุ้นสามัญทั้งหมดที่บริษัทถือในบริษัท เอซีซี กรีน เอนเนอร์จี จำกัด (เอซีซีกรีน) จำนวน 1 ล้านหุ้น มูลค่าที่ตราไว้หุ้นละ 10 บาท และภาระหนี้สินที่ เอซีซีกรีนมีต่อบริษัท ให้แก่ นางพรรณา ชุ่มบัวทอง ในราคารวม 185 ล้านบาท แบ่งเป็น ราคาหุ้นที่ซื้อและขาย คิดเป็นเงินจำนวน 38.3 ล้านบาท และภาระหนี้สินที่เอซีซีกรีนมีต่อบริษัท คิดเป็นเงินจำนวน 146.7 ล้านบาท
อนึ่ง เอซีซีกรีน เป็นเจ้าของกรรมสิทธิ์ที่ดินซึ่งตั้งอยู่ตำบลรัษฎา อำเภอเมืองภูเก็ต จังหวัดภูเก็ต ขนาดเนื้อที่ 11 ไร่ โดยการขายหุ้นในครั้งนี้เป็นราคาที่สูงมูลค่าตามบัญชี ณ วันที่ 30 กันยายน 2561 และการขายหุ้นดังกล่าวก็ไม่มีผลกระทบต่อการดำเนินงานของบริษัทเนื่องจาก เอซีซีกรีน ยังไม่ประกอบกิจการ